21 in hof ná geweld in Bloemhof | Maroela Media
Brig. Sabata Mokgwabone, woordvoerder van die polisie, het gesê die beskuldigdes het Woensdag in die Bloemhof-landdroshof verskyn. Van die persone is vrygelaat op borgtog en ander bly in aanhouding.
Die persone is Maandag en Dinsdag deur die provinsiale taakspan in hegtenis geneem ná maande se intensiewe ondersoeke wat verband hou met openbare geweld wat vroeër vanjaar in Boitumelong gepleeg is. Die persone is onder andere in hegtenis geneem op aanklag van aanranding met die doel om ernstig te beseer, ontvoering, huisroof, moord, roof, opsetlike saakbeskadiging en openbare geweld.
In een van die voorvalle op 24 Junie is 'n 18-jarige man in die hospitaal opgeneem ná hy ernstig aangerand is in Extension 10, Boitumelong. Hy het later in die hospitaal aan sy beserings beswyk. Die polisie ondersoek 'n saak van moord. 'n Man wat van sy moord beskuldig word, bly in aanhouding tot 11 Oktober.